"Каберең якын булмасын бу авылдагы халык белән"

	Әбрар авыл тормышына читен ияләште. Ялгыз калган минутларында бигрәк тә авыр, мәрхүм әнисе күз алдына килә дә баса. Ул армиядән кайтканчы гына да яши алмады ичмаса. Әтисе өчен алай ук үзәге өзелми аның. Ул сугышта хәбәрсез югалды. Бик кечкенә иде әле ул әтисе киткәндә. Алар аны әнисе белән басу капкасына кадәр озата бардылар.	 Сугыштан соңгы берничә ел бик авыр булды. Ачлык теңкәгә тиде. Кырда калган өшегән бәрәңгене казып алып кайтып ашадылар. Өйне җылытырга бер агач утын юк. Кысыр калган колхоз басуында котырып әрем үсә иде. Әбрар кырдан шул әремне ташып ягулык әзерләде. 
	Әнәс ГАЛИЕВ	
Татарстан яшьләре

	№ --- | 10.11.2020	


